CELEX: 32022D0124
Language: mt
Date: 2022-01-25 00:00:00
Title: Deċiżjoni tal-Kunsill (UE) 2022/124 tal-25 ta’ Jannar 2022 dwar il-konklużjoni, f’isem l-Unjoni Ewropea, tal-Protokoll li jemenda l-Ftehim dwar it-Trasport bl-Ajru bejn l-Istati Uniti tal-Amerika u l-Komunità Ewropea u l-Istati Membri tagħha

31.1.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 20/38
               
            
         DEĊIŻJONI TAL-KUNSILL (UE) 2022/124
         tal-25 ta’ Jannar 2022
         dwar il-konklużjoni, f’isem l-Unjoni Ewropea, tal-Protokoll li jemenda l-Ftehim dwar it-Trasport bl-Ajru bejn l-Istati Uniti tal-Amerika u l-Komunità Ewropea u l-Istati Membri tagħha
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 100(2), flimkien mal-Artikolu 218(6)(a) tiegħu,
         Wara li kkunsidra l-proposta tal-Kummissjoni Ewropea,
         Wara li kkunsidra l-approvazzjoni tal-Parlament Ewropew (1),
         Billi:
         
                     (1)
                  
                  
                     F’konformità mad-Deċiżjoni 2010/465/UE tal-Kunsill u tar-Rappreżentanti tal-Gvernijiet tal-Istati Membri tal-Unjoni Ewropea, imlaqqa’ fi ħdan il-Kunsill (2) il-Protokoll li jemenda l-Ftehim dwar it-Trasport bl-Ajru bejn l-Istati Uniti tal-Amerika u l-Komunità Ewropea u l-Istati Membri tagħha, iffirmat fil-25 u fit-30 ta’ April 2007 (il-“Protokoll”), ġie ffirmat fl-24 ta’ Ġunju 2010, soġġett għall-konklużjoni tiegħu f’data aktar tard.
                  
               
                     (2)
                  
                  
                     Il-Protokoll ġie ratifikat mill-Istati Membri kollha, minbarra mir-Repubblika tal-Kroazja. Ir-Repubblika tal-Kroazja għandha taderixxi mal-Protokoll f’konformità mal-Artikolu 6(2) tal-Att ta’ Adeżjoni tal-2012.
                  
               
                     (3)
                  
                  
                     Il-Protokoll jenħtieġ li jiġi approvat.
                  
               
                     (4)
                  
                  
                     Minħabba li l-Artikolu 5 tad-Deċiżjoni 2010/465/UE, dwar l-għoti ta’ informazzjoni mill-Istati Membri, ma għadux neċessarju jenħtieġ li dak l-Artikolu jieqaf japplika mid-data tad-dħul fis-seħħ ta’ din id-Deċiżjoni,
                  
               ADOTTA DIN ID-DEĊIŻJONI:
         
            Artikolu 1
            Il-Protokoll li jemenda l-Ftehim tat-Trasport bl-Ajru bejn l-Istati Uniti tal-Amerika u l-Komunità Ewropea u l-Istati Membri tagħha, iffirmat fil-25 u fit-30 ta’ April 2007 (il-“Protokoll”), huwa b’dan approvat f’isem l-Unjoni Ewropea (3).
         
         
            Artikolu 2
            Il-President tal-Kunsill għandu jipproċedi, f’isem l-Unjoni, bl-iskambju ta’ noti diplomatiċi previst fl-Artikolu 10 tal-Protokoll.
         
         
            Artikolu 3
            L-Artikolu 5 tad-Deċiżjoni 2010/465/UE għandu jieqaf japplika fid-data tad-dħul fis-seħħ ta’ din id-Deċiżjoni.
         
         
            Artikolu 4
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, iil-25 ta’ Jannar 2022.
            
               
                  Għall-Kunsill
               
               
                  Il-President
               
               C. BEAUNE
            
         
         
            (1)  Approvazzjoni tal-14 ta’ Diċembru 2021 (għadha ma ġietx ippubblikata fil-Ġurnal Uffiċjali).
         
            (2)  Id-Deċiżjoni 2010/465/UE tal-Kunsill u tar-Rappreżentanti tal-Gvernijiet tal-Istati Membri tal-Unjoni Ewropea, imlaqqa’ fi ħdan il-Kunsill, tal-24 ta’ Ġunju 2010 dwar l-iffirmar u l-applikazzjoni proviżorja tal-Protokoll li jemenda l-Ftehim dwar it-Trasport bl-Ajru bejn l-Istati Uniti tal-Amerika, min-naħa waħda, u l-Komunità Ewropea u l-Istati Membri tagħha, min-naħa l-oħra (ĠU L 223, 25.8.2010, p. 1).
         
            (3)  It-test tal-Protokoll ġie ppubblikat fil-ĠU L 223, 25.8.2010, p. 3, flimkien mad-deċiżjoni dwar l-iffirmar.